《生番歌》
清代·柯培元

风藤缠挂傀儡山，山前山后阴且寒。怪石丛箐巨龟卧，横根老干修蛇盘。

呦鹿成群觅仙草，捷猿结伴寻甘泉。蕉叶为庐竹为壁，松皮作瓦棕作椽。

中有毛人聚赤族，喧作鸟语攀云端。黔面文身喜跳舞，唐人头颅汉人奸。

或言嬴秦遣徐福，或言零丁洋贩船。或言云南梁王后，或言日本荷兰传。

不识不知竟太古，以似以续为葛天。薙发输饷归王化，女则学织男耕田。

人生大欲先饮食，此辈喜见汉衣冠。我朝舆图轶千古，梯山杭海暨极边。

天之所生地所载，几希禽兽诚可叹。吁嗟乎，此亦穷黎无告者，圣人仁政怀与安。

作者简介：柯培元，字复子，号易堂。山东历城人。清嘉庆二十三年（1818）恩科举人。善诗文，精金石。道光十五年（1835），由福建瓯宁知县调署噶玛兰厅通判，十一月十七日到任，至十二月十六日卸任，仅一月即去。离台后纂成《噶玛兰志略》，凡十四卷，自〈天文〉以至〈杂识〉共三十三志，约十二万馀字。记事止于道光十五年（1835），颇为详瞻。原稿今藏南京图书馆，1961年在台有《台湾文献丛刊》第九十二种之点校本流传。